cyanic-selkie/wikianc huggingface dataset:
తెలంగాణ ఆహార సంస్థ
ఏర్పాటు
1971లో డైరెక్టర్ ఆఫ్ కేర్ ఇన్ ఇండియా/కేర్ అడ్మినిస్ట్రేటర్ అందించిన ప్రతిపాదనల ఆధారంగా 1971-72లో ప్రాథమిక పాఠశాల పిల్లలకు మధ్యాహ్న భోజన కార్యక్రమం కింద రెడీ-టు-ఈట్ ఆహార పదార్థాలను తయారు చేసేందుకు ఉమ్మడి ఆంధ్రప్రదేశ్ ప్రభుత్వం విద్యాశాఖ 1971 సెప్టెంబరు 4న జారీచేసిన జీవో ఎంఎస్ నెంబరు 1419 ద్వారా ఈ సంస్థ ఏర్పాటుచేయబడింది. 1987 ఆగస్టు 29వ తేదీన జరిగిన ఆంధ్రప్రదేశ్ పోషకాహార మండలి సమావేశంలో ఈ సంస్థ పేరు ఆంధ్రప్రదేశ్ ఆహార సంస్థ గా మార్చబడింది.
తెలంగాణ రాష్ట్రం ఏర్పడిన తరువాత జీవో ఎంఎస్ నెంబరు 2 ప్రకారం, ఆంధ్రప్రదేశ్ ఆహార సంస్థ నుండి విడదీయబడి "తెలంగాణ ఆహార సంస్థ" ఏర్పడింది.
ఎక్స్ ట్రూడర్ ప్లాంట్
ఆధునిక సాంకేతికతతో 18,404 అడుగుల స్థలంలో 42 కోట్ల రూపాయలతో నిర్మించిన ఆసియాలోనే అతిపెద్ద ఎక్స్ ట్రూడర్ ప్లాంట్ ను 2022 డిసెంబరు 19న తెలంగాణ రాష్ట్ర గిరిజన స్త్రీ శిశు సంక్షేమ శాఖామంత్రి సత్యవతి రాథోడ్ ప్రారంభించింది. 1975లో నిర్మించిన పాత ప్లాంట్ సరిపోకపోవడంతో రానున్న భవిష్యత్ దృష్ట్యా ఏర్పాటుచేసిన ఈ నూతన ప్లాంట్ ద్వారా గంటకు 4 మెట్రిక్ టన్నుల ఉత్పత్తి జరగుతుంది. ఈ నూతన ప్లాంట్ ద్వారా తెలంగాణ, ఆంధ్ర ప్రదేశ్, ఒరిస్సా, ఛత్తీస్ ఘడ్ రాష్ట్రాలకు పోషకాహారం అందించవచ్చు. ఈ కార్యక్రమంలో రాష్ట్ర కార్మిక శాఖామంత్రి సి.హెచ్. మల్లారెడ్డి, ఎమ్మెల్సీ సురభి వాణి దేవి, ఉప్పల్ ఎమ్మెల్యే బేతి సుభాష్ రెడ్డి, తెలంగాణ ఫుడ్స్ చైర్మన్ రాజీవ్ సాగర్ పాల్గొన్నారు.
ఇతర వివరాలు
2022 నాటికి సంస్థ ఉత్పత్తి చేసే బాలామృతం, బాలామృతం+, స్నాక్స్ వల్ల తెలంగాణలోని 33 జిల్లాల్లోని 35,699 అంగన్వాడీ సెంటర్ల ద్వారా దాదాపు 15.5 లక్షల మంది, ఆంధ్రప్రదేశ్ లోని 55,605 అంగన్వాడీ కేంద్రాల ద్వారా 16.12 లక్షల మంది పోష్టికాహారం అందుకుంటున్నారు.
పరిపాలన
2022 జూన్ 30న తెలంగాణ ఆహార సంస్థ చైర్మన్‌గా మేడే రాజీవ్‌ సాగర్‌ నియమించబడ్డాడు.
బయటి లంకెలు
వర్గం:తెలంగాణ వర్గం:తెలంగాణ ప్రభుత్వం వర్గం:తెలంగాణ ప్రభుత్వ సంస్థలు
చెంగాళమ్మ పరమేశ్వరి ఆలయం
చెంగాళమ్మ పరమేశ్వరి ఆలయం భారతదేశంలోని ఆంధ్రప్రదేశ్‌లోని సూళ్లూరుపేట పట్టణంలో ఉంది. ఇది కాళంగి నది ఒడ్డున సూళ్లూరుపేట దక్షిణ కొన వద్ద ఉంది.
ఇది నాలుగు మరియు ఐదవ శతాబ్దాలలో స్థాపించబడిందని చరిత్ర చెబుతోంది.
ఛింద్వారా శాసనసభ నియోజకవర్గం
ఛింద్వారా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఛింద్వారా జిల్లా, చింద్వారా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. ఛింద్వారా నియోజకవర్గం 2008లో నియోజకవర్గాల పునర్విభజనలో భాగంగా నూతనంగా ఏర్పడింది.
వందేమాతరం రవీంద్ర
thumb|వందేమాతరం రవీంద్ర వందేమాతరం రవీంద్ర వందేమాతరం ఫౌండేషన్ వ్యవస్థాపక ధర్మకర్త. అతను జాతీయత కోసం జీవితాన్ని అంకితం చేశాడు.
జీవిత విశేషాలు
రవీందర్ వరంగల్ జిల్లా ఇల్లందు లో పేద రైతు కుటుంబంలో జన్మించాడు. స్వంత ఊరిలోనే పదవ తరగతి వరకు చదివాడు. వర్థన్నపేటలో ఇంటర్ చదివే రోజుల్లో తాను చదివిన కళాశాల మౌలిక వసతుల కోసం కలెక్టరును కలసి 40 లక్షర రూపాయల నిధులు సాధించాడు. ఆ నిధులతో కళాశాలలో మౌలిక వసతుల కల్పన జరిగింది. తెలంగాణ ప్రభుత్వం చేపట్టిన మిషన్ కాకతీయ కార్యక్రమాన్ని అంతకు ముందే తన స్వంత గ్రామంలో ప్రారంభించాడు. చదువుకునే రోజుల్లో చైతన్య యూత్ అసోసియేషన్ ప్రారంభించి చెరువులలో పూడిక తీయించాడు. అనేక సామాజిక కార్యక్రమాలలో పాల్గొన్నాడు.
వందేమాతరం పౌండేషన్
గ్రామాల్లో యువత మనస్సుల్లోకి దేశభక్తి ,సంస్కృతిని పెంపొందిస్తున్నాడు.1990 నుండి, అతను వివిధ సామాజిక సంస్థలలో నిమగ్నమై ఉన్నాడు, బాల కార్మికులను నిర్మూలించడానికి గ్రామాల సాధికారత దిశగా కృషి చేస్తున్నాడు. ఈ సమయంలో, అతను ప్రభుత్వ పాఠశాలల సాధికారత అవసరాన్ని గ్రహించాడు,దీని కారణంగా అతను 2005 లో వందేమాతరం ఫౌండేషన్ ను ప్రారంభించాడు.అప్పటి నుండి అతను ప్రభుత్వ పాఠశాలలను బలోపేతం చేసే దిశగా అలుపెరగకుండా పనిచేస్తున్నాడు. మహబూబాబాద్ జిల్లా లో తొర్రూరు పట్టణంలోని నితిన్ భవన్ లొ వందేమాతరం ఫౌండేషన్ ను స్థాపించి దానిని నడిపిస్తున్నాడు. ప్రపంచ పర్యావరణ దినోత్సవం సందర్భంగా 5 జూన్ 2021న తొర్రూరు లోని నితిన్ భవనంలో వీఎంఎఫ్‌ ఆధ్వర్యంలో 10 లక్షల విత్తన బంతుల తయారీకి శ్రీకారం చుట్టారు. కాకినాడ ఇంజనీరింగ్ అలుమ్ని ట్రస్ట్ ఫర్ సర్వీస్,  వందేమాతరం పౌండేషన్ ఆద్వర్యం లో తొర్రూరు లోని నితిన్ భవనంలో నిరుద్యోగ యువతకు డిజిటల్ లాండ్ సర్వే పై శిక్షణ ఇచ్చారు.
మూలాలు
వర్గం:సామాజిక ఉద్యమకారులు వర్గం:వరంగల్లు గ్రామీణ జిల్లా ఉద్యమకారులు వర్గం:జీవిస్తున్న ప్రజలు
ఎడ్మోంటన్ కన్వెన్షన్ సెంటర్
ఎడ్మొన్టన్ కన్వెన్షన్ సెంటర్ ( ECC, గతంలో షా కాన్ఫరెన్స్ సెంటర్ ), ఒక సమావేశం, వినోదం, కొరకు కన్వెన్షన్ లో ఉన్న వేదిక ఎడ్మొన్టన్ , కెనడాలో  1983 లో తెరవబడినది,అల్బెర్టా ద్వారా  ఇది నిర్వహించబడుతుంది.ఇది జాస్పర్ అవెన్యూలో ఉంది  ఒక కొండపై నిర్మించబడింది, ఇది గ్రియర్సన్ హిల్ రోడ్‌లో  లూయిస్ మెకిన్నే రివర్‌ఫ్రంట్ పార్క్‌లోకి ఉద్భవించింది. నదీతీరంలో ఉన్న భవనం 10 అంతస్తుల కంటే ఎక్కువ ఎత్తులో ఉందన్న వాస్తవాన్ని దాచిపెట్టి, దాదాపు 70 శాతం భవనం  స్థలాన్ని భూగర్భంలో ఉంచడానికి అనుమతిస్తుంది.EEDC నివేదిక ప్రకారం, ECC ఎడ్మోంటన్  ఆర్థిక వ్యవస్థను సంవత్సరానికి $44 మిలియన్లు అంచనా వేస్తుంది.
చరిత్ర
నగరం యాజమాన్యంలోని వాణిజ్యం సమావేశ కేంద్రం కోసం ప్రణాళికలు, వాస్తవానికి క్రీడల (అరేనా, స్టేడియం) సౌకర్యాలతో కలిపి, అనేక సంవత్సరాలుగా నిర్వహించబడుతున్నాయి ఈ నగరంలో  $14 మిలియన్లు (ఈరోజు $119 మిలియన్లు) భూమి  డౌన్‌టౌన్ స్పోర్ట్స్ ,కన్వెన్షన్ కాంప్లెక్స్ నిర్మాణం కోసం ఖర్చు చేయాలా అని అడిగే ప్రజాభిప్రాయ సేకరణ 1963లో ఓటర్లచే తిరస్కరించబడింది. ఎడ్మోంటన్ పౌరులు 1968 కన్వెన్షన్ అండ్ స్పోర్ట్స్ కాంప్లెక్స్ ప్రజాభిప్రాయ సేకరణలో $23 మిలియన్ ప్రతిపాదనకు (ఈరోజు $168 మిలియన్లు) అనుకూలంగా ఓటు వేశారు, అయితే 1970 ఓమ్నిప్లెక్స్ ప్రాజెక్ట్ ప్రజాభిప్రాయ సేకరణలో సవరించిన $34 మిలియన్ల (ఈరోజు $229 మిలియన్లు) నిధుల అభ్యర్థనకు వ్యతిరేకంగా ఓటు వేశారు. గ్రియర్సన్ హిల్‌లోని కేంద్రం ఇప్పుడు నివసిస్తున్న ప్రాంతం 1892 నుండి 1893 వరకు బొగ్గు గని కార్యకలాపాలను కలిగి ఉంది, ఇది నది ఒడ్డున ఉన్న అనేక సంఖ్యలో ఒకటి.శతాబ్దం ప్రారంభంలో ఉత్తర సస్కట్చేవాన్ నది.
1998లో, షా కమ్యూనికేషన్స్‌తో 20 సంవత్సరాల నామకరణ హక్కుల ఒప్పందం ప్రకారం ఈ సౌకర్యం షా కాన్ఫరెన్స్ సెంటర్‌గా పేరు మార్చబడింది. షా నామకరణ హక్కుల గడువు ముగిసిన తర్వాత 2019లో ఈ సదుపాయానికి ఎడ్మంటన్ కన్వెన్షన్ సెంటర్‌గా పేరు మార్చారు.
స్థానం
ఎడ్మంటన్ కన్వెన్షన్ సెంటర్ డౌన్‌టౌన్ ఎడ్మొంటన్‌లోని జాస్పర్ అవెన్యూ 97వ వీధిలో ఉంది నగరం, ఇది బహుళ సమావేశలకు ప్రవేశ ద్వారం వలె పనిచేస్తుంది. కేంద్రం అసెంబ్లీ సమావేశ స్థాయిలపై ఉన్న పొడవైన బయటి గోడలు ఉత్తర సస్కట్చేవాన్ రివర్ వ్యాలీ పార్కుల వ్యవస్థ  దృశ్యాన్ని అందిస్తాయి ; డౌన్‌టౌన్ కోర్ నుండి అల్బెర్టా విశ్వవిద్యాలయం  ఉత్తర క్యాంపస్ వరకు విస్తరించి ఉన్న దృశ్యం. ఎడ్మొంటన్‌లోని ఫెడరల్ ప్రభుత్వ కార్యాలయాలకు ప్రధాన ఆస్తి అయిన ఎడ్మొంటన్ కెనడా ప్లేస్‌కు పెడ్‌వే ద్వారా కేంద్రం అనుసంధానించబడింది. కెనడా ప్లేస్, సిటాడెల్ థియేటర్, వెస్టిన్ హోటల్ , సిటీ హాల్ , సుట్టన్ ప్లేస్ హోటల్ ఎడ్మంటన్ సిటీ సెంటర్ మాల్‌తో సహా ఎడ్మొంటన్ పెడ్‌వే వ్యవస్థ ద్వారా అనేక ఇతర భవనాలకు అనుసంధానించబడి ఉంది.
ఫంక్షన్ లు అండ్ కచేరిలు
ఎడ్మొంటన్ అనిమే కన్వెన్షన్ అనిమెథాన్ 2018లో ఎడ్మంటన్ కన్వెన్షన్ సెంటర్‌కు తరలించబడింది, మాక్‌ఇవాన్ యూనివర్శిటీ సిటీ సెంటర్ క్యాంపస్ స్థానంలో ఉంది.
ECC ముఖ్యంగా టైస్టో వంటి కార్యక్రమాలను నిర్వహించి, ఎలక్ట్రానిక్ డ్యాన్స్ మ్యూజిక్ ఈవెంట్‌లను హోస్ట్ చేయడానికి ప్రసిద్ధి చెందింది.
అమోన్ అమర్త్ వారి బెర్సెర్కర్ పర్యటనలో భాగంగా సెప్టెంబర్ 30, 2019న ఎడ్మంటన్ కన్వెన్షన్ సెంటర్‌లో ప్రదర్శన ఇచ్చారు. అమోన్ అమర్త్ వారి సెట్‌ను పూర్తి చేసిన తర్వాత, ఒక గుర్తుతెలియని వ్యక్తి ఒక కచేరీకి వెళ్లే వ్యక్తిని, 34 ఏళ్ల డేవిడ్ కాక్స్‌ను కత్తితో పొడిచి, ఆపై ఆసుపత్రిలో ఉన్నప్పుడు మరణించినప్పుడు ఈ ప్రదర్శన ప్రసిద్ధి చెందింది.
మూలాలు
వర్గం:భవనాలు మరియు నిర్మాణాలు 1983లో పూర్తయ్యాయి వర్గం:కెనడాలో కన్వెన్షన్ సెంటర్లు వర్గం:ఎడ్మంటన్‌లోని సంగీత వేదికలు వర్గం:ఎడ్మంటన్‌లోని పర్యాటక ఆకర్షణలు వర్గం:అల్బెర్టాలో 1983 స్థాపనలు
డిజిటల్ తెలంగాణ
కార్యక్రమ నేపథ్యం
మేక్ ఇన్ ఇండియా, క్లీన్ ఇండియా (స్వచ్ఛ్ భారత్) తర్వాత, భారత ప్రభుత్వం డిజిటల్ ఇండియా కార్యక్రమాన్ని రూపొందించింది. పౌరులు డిజిటల్ సాధికారతను ప్రారంభించడం, ప్రతి పౌరునికి డిజిటల్ మౌలిక సదుపాయాలను సులభతరం చేయడం, డిమాండ్‌పై పాలన & సేవలను అందించడం వంటి లక్ష్యాలతో రూపొందిన ఈ డిజిటల్ ఇండియా కార్యక్రమంలో భాగంగా తెలంగాణ ప్రభుత్వం, రాష్ట్ర ఐటీశాఖ మంత్రి కె.టి.రామారావు ఆధ్వర్యంలో డిజిటల్ తెలంగాణ కార్యక్రమానికి శ్రీకారం చుట్టింది.
లక్ష్యాలు
డిజిటల్ తెలంగాణ కార్యక్రమ లక్ష్యాలు:
బయటి లంకెలు
వర్గం:తెలంగాణ ప్రభుత్వం
అన్నవరం ప్రసాదం
thumb|అన్నవరం దేవస్థానం అన్నవరం ప్రసాదం అన్నది అన్నవరం లోని సత్యనారాయణ స్వామికి నివేదన చేసి దేవస్థానంలో అమ్మే గోధుమనూక తో తయారుచేసే తియ్యని ఆహార పదార్థం. ఈ అన్నవరం ప్రసాదం రుచి భక్తులను, ఆహార ప్రియులను ఎంతగానో ఆకట్టుకుని పేరు గడించింది. ఈ ప్రసాదం స్వామివారికి ఎప్పటి నుంచి నివేదిస్తున్నారు అన్నదానిపై ఖచ్చితమైన వివరాలు లేవు. ఉత్తరాది కూలీల ఆహార సంస్కృతి నుంచి ఇది అలవడి ఉంటుందని కొందరు పేర్కొంటుండగా, ఇది తరతరాలుగా వస్తున్నదని దేవాలయ అధికారులు, అర్చకులు పేర్కొంటున్నారు. ఎర్ర గోధుమనూక, ఆవు నెయ్యి, పంచదార, యాలకుల పొడి మాత్రమే దీని తయారీలో వినియోగిస్తారు. సాధారణ రోజుల్లో 100 కళాయిల్లోనూ, రద్దీ ఎక్కువ ఉండే ప్రత్యేక దినాల్లో 250 కళాయిల్లోనూ దీన్ని తయారుచేస్తారు. కళాయికి 80 కేజీల ప్రసాదం తయారవుతుంది. మొత్తం ఏడాదిలో దాదాపు కోటీ 50 లక్షల ప్యాకెట్ల ప్రసాదం పంపిణీ చేస్తున్నారు. వ్రతం చేసుకున్న జంటలకు ఉచితంగా పంపిణీ, కొనదలుచుకున్న భక్తులకు కొండ మీద, కింద, నేషనల్ హైవేలోనూ కౌంటర్ల ద్వారా దేవస్థానం అమ్ముతోంది. తిరుపతి లడ్డు లాంటి ప్రసాదాలతోనూ, కాకినాడ కాజా, ఆత్రేయపురం పూతరేకులు వంటి స్వీట్లతోనూ అన్నవరం ప్రసాదాన్ని పోల్చుతూ ఉంటారు.
చరిత్ర
గోధుమనూకతో తయారుచేసే అన్నవరం ప్రసాదం ఎప్పుడు ప్రారంభం అయింది అన్న విషయంపై దేవస్థానం అధికారుల వద్ద కూడా ఖచ్చితమైన వివరాలు లేవు. గోధుమలతోనే ఈ ప్రసాదం తయారుచేయడం వెనుక ఉత్తరాది వారి ప్రభావం ఉంది అని అన్నవరం ప్రాంతంలో ప్రచారం ఉంది. 19వ శతాబ్దిలో కలకత్తా (నేటి కోల్‌కాతా) నుంచి మద్రాసు (నేటి చెన్నై) వరకూ వేసిన రైల్వేలైను అన్నవరం మీదుగా వెళ్ళిందనీ, ఆ రైలుకట్ట నిర్మించేందుకు వచ్చిన ఉత్తరాది వారి ఆహారంలోని గోధుమలు స్థానికుల ఆహారంపై ప్రభావం పడివుంటుందనీ, ఆ ఉత్తరాది కూలీలు చేసుకునే గోధుమల వంటకాన్ని చూసి నేర్చుకుని దాన్ని స్థానికులు స్వామివారికి నివేదించడం వల్ల ఈ ప్రసాదం ప్రారంభమై ఉంటుందని ఈ కథనం చెప్తోంది. ఈ వాదనను దేవస్థాన అర్చకులు తిరస్కరిస్తున్నారు. స్కంధ పురాణాంతర్గతంగా సత్యనారాయణ స్వామి వ్రతం ఉందనీ, స్వామి వారికి అరటిపళ్ళు, పాలు, నెయ్యి, గోధుమలు ఇష్టమనీ చెప్తున్నారు. తరతరాలుగా ఇదే ప్రసాదంగా ఉందని దేవస్థాన అధికారులు పేర్కొంటున్నారు.
తయారీ
అన్నవరం ప్రసాదాన్ని ఎర్ర గోధుమనూక, ఆవు నెయ్యి, పంచదార, యాలకులపొడితో తయారుచేస్తారు. ఈ ప్రసాదం సుగంధభరితంగా ఉంటుంది. చిన్నపాటి ఎండిన విస్తరాకులో ఈ ప్రసాదాన్ని పెట్టి అందిస్తూ ఉంటారు. దూరప్రాంతాలకు తీసుకువెళ్ళేందుకు వీలుగా గోధుమ రవ్వతో బంగి ప్రసాదంగానూ (గట్టి ప్రసాదం) తయారుచేస్తూంటారు. అయితే, భక్తులు బంగి ప్రసాదం కన్నా రవ్వ ప్రసాదాన్నే ఎక్కువ ఇష్టపడతారు.
ప్రసాదాన్ని తయారుచేసే భవనానికి భూతాది అని పేరు. వంటవారు తెల్లవారుజామున 3 గంటలకు పని ప్రారంభించి తయారుచేస్తారు. ఒక్కో తయారీ యూనిట్‌లో 68 మంది సిబ్బందితో 20 కళాయిల్లో ఈ ప్రసాదం తయారీచేస్తూ ఉంటారు. సాధారణ రోజుల్లో మొత్తం 100 కళాయిల్లో ప్రసాదాలు తయారుచేస్తారు. రద్దీ ఎక్కువగా ఉండే రోజుల్లో 250 కళాయిలతో పనిచేస్తారు. గోదావరి పుష్కరాల సమయంలో రోజుకు 270 కళాయిలతో పనిచేసింది రికార్డు అని వంట బృందానికి నేతృత్వం వహించే మధుబాబు చెప్పాడు. ఒక్కో కళాయికి 80 కేజీల ప్రసాదం తయారవుతుంది. 15 కేజీల గోధుమ నూక, 30 కేజీల పంచదార, 6 కేజీల ఆవునెయ్యి, 150 కేజీల యాలకుల పొడి ఉపయోగిస్తారు. నీళ్ళు వేసి బాగా మరిగించి, అందులో మొదట గోధుమ నూక, తర్వాత పంచదార వేస్తారు. ఆ మిశ్రమం రంగుమారేదాకా ఉడికించి ఆవునెయ్యి కలుపుతారు. చివరిలో యాలకుల పొడి ప్రసాదంపై చల్లుతారు.
2021 ఆగస్టులో దాతల సహకారంతో ఈ ప్రక్రియలో కొంత భాగాన్ని చేసేందుకు దేవస్థానం యంత్రాలను ప్రవేశపెట్టింది. మూడు వేర్వేరు గొట్టాల ద్వారా వేడి నీరు, గోధుమ నూక, రెండు విడతలుగా పంచదార కళాయిలో పడేలా ఈ యంత్రంలో ఏర్పాటుచేస్తుంది. ఉడికిన తర్వాత నెయ్యి కలిపి, యాలకుల పొడి చల్లడం వంటవారు చేయాల్సి ఉంటుంది. కళాయికి రెండువైపులా ఉన్న చక్రాలను తిప్పితే పూర్తైన ప్రసాదం ప్యాకింగ్ కోసం తీసుకువెళ్ళేందుకు మరో తొట్టిలో పడుంతుంది. 45 నిమిషాల్లో కళాయి ప్రసాదాన్ని వండేందుకు ఈ కొత్త ప్రక్రియ వీలు కల్పిస్తోంది.
పంపిణీ
అన్నవరం ప్రసాదాన్ని దేవస్థానం వారు 2021 నాటికి ఏటా కోటీ 50 లక్షల పైచిలుకు ప్యాకెట్లు అమ్ముతున్నారు. దేవస్థానంలో అన్నవరం సత్యనారాయణస్వామి వ్రతం చేసుకునే జంటలకు ఉచితంగా పంపిణీ చేస్తారు. సత్యనారాయణ స్వామి వ్రతం చేసుకున్నాకా ప్రసాదాన్ని తినకపోతే వ్రత ఫలితం దక్కకపోగా అనర్థం జరుగుతుందన్న విశ్వాసం కూడా ఉంది. భక్తులు కొనుక్కోదలిస్తే దేవస్థానంలోని కౌంటర్లలో 100 గ్రాములు 20 రూపాయల చొప్పున అమ్ముతారు. వీటితో పాటుగా ఈ ప్రసాదానికి డిమాండ్ బాగా పెరగడంతో కొండ కింద కూడా వివిధ ప్రదేశాల్లో దేవస్థానమే కౌంటర్లు నడుపుతోంది. మెట్ల మార్గాన్ని ఆనుకుని కొండ కింద ఉన్న కౌంటర్లో సుదీర్ఘ కాలంగా అమ్మకాలు సాగుతున్నాయి. దానితో పాటుగా నేషనల్ హైవే 16 మీద అన్నవరం మీదుగా వెళ్ళేవాళ్ళకు కూడా కొనుక్కుని వెళ్ళగలిగేలా ఒక కౌంటర్ ఏర్పాటుచేసి అమ్ముతున్నారు.
ప్రాచుర్యం, విశ్వాసాలు
ఈ ప్రసాదం చాలా విశేషమైన పేరు ప్రఖ్యాతులు పొందింది. పవిత్రత, భక్తి వంటివాటితో పాటుగా ప్రత్యేకించి దీని రుచికి కూడా ఎంతో పేరుపొందింది. భక్తులు అన్నవరం నుంచి తిరిగివెళ్ళేప్పుడు తమతో ఇంటికి ఈ ప్రసాదాన్ని ఎక్కువమొత్తంలో కొని ప్రత్యేకంగా తీసుకువెళ్తూ ఉంటారు. తాము వెళ్ళకపోయినా వెళ్ళేవాళ్ళతో ప్రత్యేకంగా తెప్పించుకోవడం కూడా పరిపాటి. కేవలం దేవుని ప్రసాదంగానే కాక ఒక స్వీటుగా కూడా దీనికి ప్రత్యేకమైన పేరుంది. కాకినాడ గొట్టంకాజా, ఆత్రేయపురం పూతరేకులు వంటి ఇతర స్వీట్లతో కలిపి ఈ ప్రసాదాన్ని గురించి గొప్పగా చెప్తారు ఆహార ప్రియులు. రుచికి పేరుపడ్డ ప్రసాదాల విషయంలో అన్నవరం ప్రసాదాన్ని తిరుపతి లడ్డు లో పోలుస్తారు. ఇవే దినుసులతో, ఇదే పద్ధతిలో మరెక్కడైనా వండినా ఈ రుచి రాదని, ఈ క్షేత్రమహాత్మ్యం వల్లనే ఈ రుచి వస్తోందనీ భక్తులతో పాటుగా ఈ ప్రసాదం వండే వంటవారు కూడా విశ్వసిస్తారు.
మహర్షి రాఘవ
మహర్షి రాఘవ ఒక ప్రముఖ తెలుగు సినీ నటుడు. 170 కి పైగా సినిమాలలో నటించాడు. వంశీ దర్శకత్వంలో వచ్చిన మహర్షి అనే సినిమాలో కథానాయకుడిగా నటించి, ఆ సినిమా విజయవంతం కావడంతో ఆ సినిమా పేరునే ఇంటి పేరుగా చేసుకున్నాడు. టీవీ సీరియల్స్ లో కూడా నటిస్తున్నాడు.
జీవిత విశేషాలు
రాఘవ పదవతరగతి దాకా తెనాలి తాలూకా పాఠశాలలో చదువుకున్నాడు. నాటకాలలో నటించిన అనుభవం అతనికుంది. గాంధీ జయంతి అనే నాటకంలో మహాత్మా గాంధీ పాత్ర పోషించాడు. మురళీమోహన్, నందమూరి బాలకృష్ణ, పరుచూరి సోదరులతో కలిసి పలుమార్లు అమెరికాలో పర్యటించాడు.
మూలాలు
వర్గం:తెలుగు సినిమా నటులు వర్గం:నంది ఉత్తమ సహాయనటులు
భారతి పవార్
భారతి ప్రవీణ్ పవార్ మహారాష్ట్ర రాష్ట్రానికి చెందిన రాజకీయ నాయకురాలు. ఆమె నరేంద్ర మోదీ మంత్రివర్గంలో 2021 నుండి కేంద్ర ఆరోగ్యం, కుటుంబ సంక్షేమం శాఖ సహాయ మంత్రిగా బాధ్యతలు నిర్వహిస్తుంది. ఆమె మాజీ మహారాష్ట్ర మంత్రి అర్జున్ తులషీరామ్ పవార్ కోడలు. ఆయన 8 సార్లు ఎమ్మెల్యేగా ఎన్నికై మహారాష్ట్ర ప్రభుత్వంలో గిరిజన సంక్షేమ శాఖ మంత్రిగా పనిచేశాడు.
మూలాలు
వర్గం:భారతీయ జనతా పార్టీ రాజకీయ నాయకులు వర్గం:1978 జననాలు
అటల్ బిహారీ వాజ్‌పేయి ఇన్స్టిట్యూట్ ఆఫ్ మెడికల్ సైన్సెస్
అటల్ బిహారీ వాజ్‌పేయి ఇన్స్టిట్యూట్ ఆఫ్ మెడికల్ సైన్సెస్ (పూర్వపు నామము - పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్, న్యూఢిల్లీ) అనేది న్యూఢిల్లీలోని డాక్టర్ రామ్ మనోహర్ లోహియా హాస్పిటల్‌ వద్ద ఉన్న ఒక ఉన్నత వైద్య శిక్షణ, పరిశోధనా సంస్థ. ఇది గురు గోవింద్ సింగ్ ఇంద్రప్రస్థ విశ్వవిద్యాలయానికి అనుబంధంగా ఉంది.
ఇది 2009 లో పోస్ట్ గ్రాడ్యుయేషన్, సూపర్ స్పెషలైజేషన్ కాలేజీగా స్థాపించబడింది. తదుపరి 2019 లో బ్యాచ్ కి 100 మంది విద్యార్థుల సామర్థ్యంతో అండర్ గ్రాడ్యుయేట్ కోర్సు (MBBS) ప్రారంభమయ్యింది.
మూలాలజాబితా
వర్గం:వైద్య కళాశాలలు
గంగు బాబా
గంగు బాబా, భారతదేశానికి చెందిన తిరుగుబాటుదారుడు. అతను ఉత్తరప్రదేశ్ రాష్ట్రం బిథూర్ గ్రామానికి చెందిన బల్మికి కులస్థుడు.
గంగు బాబా జీవితం
గంగు బాబా అడవి నుండి చనిపోయిన పులిని వీపుపై వేసుకొని తిరిగొస్తుండగా, బిత్తూర్ రాజైన నానా సాహెబ్ పేష్వా  తన సైన్యంతో ఆ ప్రదేశం నుండి వెళ్తుండగా గంగు బాబా ధైర్య సాహసాలను చూసి తన సైన్యంలో చేరమని అడగగా, గంగు బాబా వెంటనే అంగీకరించాడు. గంగు బాబా అప్పటికే బ్రిటిష్ వారికి వ్యతిరేకంగా యుద్ధం ప్రారంభించాడు. సైన్యంలో చేరిన అతను బిత్తూర్ సమీపంలోని గ్రామాల్లోని దళితుల మౌఖిక సంప్రదాయాల ప్రకారం, అతను తన కత్తితో 150 మంది బ్రిటిష్ సైనికులను చంపాడు. దీనిపై ఆగ్రహించిన బ్రిటిష్ ప్రభుత్వం అతడిని సజీవంగా లేదా మరణించిన అరెస్ట్ చేయాలని సర్క్యులర్ జారీ చేసి చివరకు, అతడిని అరెస్టు చేశారు. బ్రిటిష్ సైనికులు అతడిని గుర్రానికి కట్టేసి కాన్పూర్ వరకు తీసుకువెళ్లి చున్నిగంజ్‌లో అతడిని ఉరితీశారు.
మూలాలు
వర్గం:భారత స్వాతంత్ర్యోద్యమం వర్గం:భారత స్వాతంత్ర్య సమర యోధులు
పరాసియా శాసనసభ నియోజకవర్గం
పరాసియా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఛింద్వారా జిల్లా, చింద్వారా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
పినాక మల్టీ బ్యారెల్ రాకెట్ లాంచర్
పినాక, భారత రక్షణ పరిశోధన అభివృద్ధి సంస్థ అభివృద్ధి చేసిన మల్టీ బ్యారెల్ రాకెట్ లాంచరు. పినాక మార్క్-1 కు 40 కి.మీ., మార్క్-2 కు 65 కి.మీ. పరిధి ఉంది. పినాక వ్యవస్థ 44 సెకండ్లలో 12 హై ఎక్స్‌ప్లోజివ్ రాకెట్లను పేల్చగలదు. ఈ వ్యవస్థ తేలిగ్గా రవాణా చెయ్యగలిగేలా, టాట్రా ట్రక్కుపై మోహరించి ఉంటుంది. కార్గిల్ యుద్ధంలో పాల్గొన్న పినాక, పర్వతాలపై ఉన్న శత్రు దళాలను విజయవంతంగా నిర్వీర్యం చేసింది. దరిమిలా, దీన్ని భారత సైన్యంలో పెద్ద సంఖ్యలో చేర్చుకున్నారు..
2014 నాటికి, ఏటా 5,000 పినాక రాకెట్లు ఉత్పత్తిలో ఉన్నాయి. ఎక్కువ పరిధి, అధిక కచ్చితత్వం కలిగిన ఉన్నతమైన కూర్పు ఒకటి అభివృద్ధి దశలో ఉంది. పినాక వ్యవస్థ ధర ₹ 2.3 కోట్లు. దీనితో పోల్చదగిన వ్యవస్థ M270 ఖరీదు ₹ 19.5 కోట్లు.
వివరాలు
పినాక ఒక సంపూర్ణ రాకెట్ వ్యవస్థ. ఒక్కో పినాక బ్యాటరీలో - ఒక్కో దానిలో 12 రాకెట్లు కలిగిన 6 లాంచరు వాహనాలు, 3 రాకెట్ సరఫరా వాహనాలు, ఫైర్ కంట్రోలు కంప్యూటరు కలిగిన 2 కమాండ్ పోస్ట్ వాహనాలు (ఒకటి స్టాండ్ బై), ఒక DIGICORA MET రాడారు ఉంటాయి. ఆరు లాంచర్లు కలిగిన ఈ బ్యాటరీ 1,000 మీ. × 800 మీ. విస్తీర్ణంలోని ప్రాంతాన్ని నిర్వీర్యం చెయ్యగలదు.
ఆర్డర్లు
పినాక డిజైను, అభివృద్ధి చేసినది DRDO ఐనప్పటికీ, అనేక ఇతర సంస్థలు కూడా ఇందులో ముఖ్య భూమిక పోషించాయి. వాటిలో ఇతర సంస్థలతో పాటు టాటా పవర్ ఎస్ ఇ డి, లార్సెన్ అండ్ టూబ్రో, ఆర్డినెన్స్ ఫ్యాక్టరీస్ బోర్డు ఉన్నాయి.
200 ఫిబ్రవరిలో మొదటి పినాక రెజిమెంటును నెలకొల్పారు. ఒక్కో రెజిమెంటులో మూడు పినాక బ్యాటరీలు, రిజర్వులూ ఉంటాయి. 2006 మార్చి 29 న చెరో 40 పినాక వ్యవస్థలను సరఫరా చెయ్యడం కోసం భారత సైన్యం ₹ 200 కోట్ల విలువైన ఆర్డరును టాటా పవర్, ఎల్&టి లపై వేసింది. వాటిలో తొలి సరఫరాను ఆరు నెలల్లో చేస్తామని టాటా పవర్ తెలిపింది.
2015 అక్టోబరు 29 న ₹ 3,300 కోట్ల విలువైన మరో రెండు పినాక రెజిమెంట్లను స్థాపించేందుకు రక్షణ శాఖ కొనుగోళ్ళ మండలి ఆమోదించింది. 2016 మార్చి 18 న రక్షణపై క్యాబినెట్ కమిటీ దీన్ని ఆమోదించింది. 2016 నవంబరు 7 న అదనంగా మరో ఆరు రెజిమెంట్లను నెలకొల్పాలన్న ప్రతిపాదనను రక్షణ శాఖ కొనుగోళ్ళ మండలి ఆమోదించింది.
మోహరింపు
పినాక, ఫైర్‌ఫైండర్ రాడారు, భారత్ ఎలక్ట్రానిక్స్ లిమిటెడ్ తయారుచేసిన వెపన్ లొకేటింగ్ రాడారులతో కలిసి పనిచేస్తుంది. భారత సైన్యం తన శతఘ్ని దళాలనన్నిటినీ DRDO కు చెందిన ఆర్టిలరీ కమాండ్ కంట్రోలు వ్యవస్థ (ACCS) తో అనుసంధానం చేస్తోంది. ఇది ఫోర్స్ మల్టిప్లయరుగా పనిచేస్తుంది. సైన్యానికి చెందిన SATA (సర్వైలెన్స్ & టార్గెట్ ఎక్విజిషన్) యూనిట్లను కూడా ఇది ఉపయోగించుకుంటుంది.
ప్రస్తుతం 2 పినాక రెజిమెంట్లు సైన్యంలో పనిచేస్తూండగా, మరో రెండు ఆర్డరులో ఉన్నాయి. మరో 6 రెజిమెంట్ల కోసం రక్షణ శాఖ అనుమతి నిచ్చింది. 2022 నాటికి పినాక రెజిమెంట్ల సంఖ్యను 10 కి, ఆ తరువాత పదేళ్ళకు 22 కూ పెంచాలని భారత సైన్యం తలపెట్టింది.
మార్క్ II అభివృద్ధి
ప్రస్తుతం గైడెడ్ పినాక అని పిలిచే పినాక II అభివృద్ధి జరుగుతోంది. మార్క్ II లో నేవిగేషను, గైడెన్స్, కంట్రోల్ కిట్‌లు సమకూరడంతో దాని పరిధి, కచితత్వం రెండూ బాగా మెరుగయ్యాయి.
భవిష్యత్తు ప్రణాళికలు
పినాక వ్యవస్థను మరింతగా మెరుగుపరచే ప్రయత్నాలు జరుగుతున్నాయి. DRDO ఇజ్రాయిల్ మిలిటరీ ఇండస్ట్రీస్ తో చేయికలిపి, దీనిలో ట్రాజెక్టరీ కరెక్షన్ వ్యవస్థను చేర్చుతోంది. దీనివలన వర్తుల దోష పరిధి మెరుగుపడుతుంది. దీనికి జరిపిన పరీక్షల్లో చక్కటి ఫలితాలు వచ్చాయి. రాకెట్ల కచ్చితత్వాన్ని జీపీయెస్ సాయంతో మరింత మెరుగుపరచవచ్చు. DRDO ఈ వ్యవస్థ కోసం, చుట్టబెట్టే మైక్రోస్ట్రిప్ యాంటెన్నాను తయారు చేసింది.
పినాకను ఇంతకంటే పెద్ద వ్యవస్థగా అభివృద్ధి చెయ్యరు. అయితే, దీనితో వచ్చిన అనుభవంతో స్మెర్చ్ వంటి దూర పరిధి మల్టిపుల్ రాకెట్ వ్యవస్థను తయారుచేసే ప్రాజెక్టును ఆర్మమెంట్ రీసెర్చ్ అండ్ డెవలప్‌మెంట్ ఎస్టాబ్లిష్‌మెంట్, దాని అనుబంధ సంస్థలు చేపట్టాయి. 7.2 మీ. పొడవుతో, 250 కి.గ్రా. పేలోడుతో 120 కి.మీ. పరిధి ఉండే రాకెట్టును అభివృద్ధి చేస్తారు. ఈ కొత్త రాకెట్టు మ్యాక్ 4.7 గరిష్ఠ వేగం కలిగి, 40 కి.మీ. ఎత్తున ప్రయాణించే సామర్థ్యంతో మ్యాక్ 1.8 వేగంతో లక్ష్యాన్ని ఛేదించేలా రూపొందిస్తారు. ఈ పినాకలో మానవరహిత వైమానిక వాహనాన్ని జోడించే ప్రతిపాదన కూడా ఉంది. ఈ వ్యవస్థకు అవసరమైన సిగ్మా 30 లేజర్-గైరో ఆర్టిల్లరీ నేవిగేషన్ వ్యవస్థను 2010 జూన్ నాటికే తయారు చేసిన సంస్థ సరఫరా చేసింది.
బయటి లింకులు
వర్గం:డిఆర్‌డివో అభివృద్ధి చేసిన ఆయుధాలు వర్గం:భారతీయ ఆయుధాలు వర్గం:ఆయుధ వ్యవస్థలు
యలమర్తి తిమ్మరాజా
యలమర్తి తిమ్మరాజా (వైటీ రాజా) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999 నుండి 2004 వరకు తణుకు నియోజకవర్గం ఎమ్మెల్యేగా పని చేశాడు.
జననం, విద్యాభాస్యం
యలమర్తి తిమ్మరాజా 17 డిసెంబర్ 1947లో ఆంధ్రప్రదేశ్ రాష్ట్రం, గుంటూరు జిల్లా, కారంచేడులో జాగర్లమూడి గంగాభవాని, చంద్రమౌళి దంపతులకు జన్మించాడు. ఆయనను చిన్నప్పుడే తన సమీప బంధువులు తణుకులోని యలమర్తి నారాయణరావుచౌదరి, రాజేశ్వరీదేవిలకు దత్తతగా తీసుకున్నారు. వైటీ రాజా హైదరాబాద్‌, విజయవాడలలో ప్రాథమిక విద్యను, బెంగళూరులో మెకానికల్‌ ఇంజనీరింగ్‌ను పూర్తి చేశాడు.
రాజకీయ జీవితం
యలమర్తి తిమ్మరాజా తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 1982 నుండి 1984 వరకు కొవ్వూరు అసెంబ్లీ, ఏలూరు పార్లమెంట్‌ నియోజకవర్గాల ఎన్నికల బాధ్యతలను, 1989–1997 టీడీపీ తణుకు పట్టణ అధ్యక్షుడిగా పని చేసి 1995లో జరిగిన మున్సిపల్ ఎన్నికల్లో పోటీ చేసి గెలిచి మున్సిపల్‌ వైస్‌ ఛైర్మన్‌గా పని చేశాడు. వైటీ రాజా 1999లో జరిగిన ఆంధ్రప్రదేశ్ అసెంబ్లీ ఎన్నికల్లో తణుకు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి బూరుగుపల్లి చిన్నారావుపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2004, 2009 ఎన్నికల్లో ఓడిపోయాడు, వైటీ రాజా తణుకు కోపరేటివ్‌ కన్స్యూమర్స్‌ స్టోర్స్‌ అధ్యక్షుడిగా, జిల్లా సహకార బ్యాంకు ఉపాధ్యక్షుడిగా పని చేశాడు.
మరణం
యలమర్తి తిమ్మరాజా (వైటీ రాజా) అనారోగ్యంతో బాధపడుతూ హైదరాబాద్‌లో ప్రైవేట్ ఆసుపత్రిలో చికిత్స పొందుతూ 15 నవంబర్ 2021న మరణించాడు. ఆయనకు భార్య నారాయణమ్మ, ఇద్దరు కుమార్తెలు అవంతి, రాజేశ్వరి, కుమారుడు అవినాష్‌ ఉన్నారు.
మూలాలు
వర్గం:పశ్చిమ గోదావరి జిల్లా రాజకీయ నాయకులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు వర్గం:1947 జననాలు వర్గం:ఆంధ్రప్రదేశ్ శాసన సభ్యులు (1999)
ఇంటిని దిద్దిన ఇల్లాలు
ఇంటిని దిద్దిన ఇల్లాలు 1978 మే 12న విడుదలైన తెలుగు డబ్బింగ్ సినిమా. ఆయిరతిల్ ఒరుతి అనే పేరుతో 1975లో వెలువడిన తమిళ సినిమా దీని మాతృక. నందన్ చిత్ర పతాకంపై దోనేపూడి రమేష్ నిర్మించిన ఈ సినిమాకు ఎ.మణి దర్శకత్వం వహించాడు. కె.ఆర్.విజయ, సుజాత, కమలహాసన్ ప్రధాన తారాగణంగా నిర్మించిన ఈ సినిమాకు కె.చక్రవర్తి సంగీతాన్నందించాడు.
బయటి లింకులు
వర్గం:తెలుగు డబ్బింగ్ సినిమాలు వర్గం:కమల్ హాసన్ నటించిన చిత్రాలు వర్గం:జయసుధ నటించిన సినిమాలు వర్గం:సుజాత నటించిన సినిమాలు వర్గం:కె.ఆర్.విజయ నటించిన సినిమాలు
మణి భవన్
మణి భవన్ ముంబై లోని గామ్‌దేవి ఆవరణలోని లాబర్నమ్ రోడ్‌లో నెలకొని ఉన్న  గాంధీకి అంకితమైన మ్యూజియం,  చారిత్రక భవనం. 1917, 1934 ల మధ్య ముంబైలో గాంధీ రాజకీయ కార్యకలాపాలకు మణి భవన్ కేంద్ర బిందువు. thumb| 'మణి భవన్‌కు రోడ్డు'
గాంధీ ప్రధాన కార్యాలయం
thumb| మణి భవన్ ముందు ద్వారం. మణి భవన్ 1917 నుండి 1934 వరకు దాదాపు 17 సంవత్సరాల పాటు ముంబైలో గాంధీకి  ప్రధాన కార్యాలయంగా ఉంది. ఈ కాలంలో గాంధీ స్నేహితుడు, ముంబైలో ఆతిథ్యం యిచ్చిన వ్యక్తి  రేవశంకర్ జగ్జీవన్ జవేరికి చెందిన భవనమిది. మణి భవన్ నుండి గాంధీ సహాయ నిరాకరణ, సత్యాగ్రహం, స్వదేశీ, ఖాదీ, ఖిలాఫత్ ఉద్యమాలను ప్రారంభించాడు. 1917 లో మణి భవన్‌లో ఉన్నప్పుడు చర్ఖాతో గాంధీకి అనుబంధం ప్రారంభమైంది. హోం రూల్ ఉద్యమంలో గాంధీతో మణి భవన్‌కు కూడా దగ్గరి సంబంధం కలిగి ఉంది, అలాగే ఆ కాలంలో పశువులను సాధారణంగా పాలిచ్చే ఫూకాన్ జాతి ఆవులపై  క్రూరమైన,  అమానవీయ చర్యలకు నిరసనగా ఆవు పాలు తాగకుండా ఉండాలనే అతని నిర్ణయంతో మణి భవన్‌కు దగ్గరి సంబంధం ఉంది. thumb|244x244px| మహాత్మా గాంధీ విగ్రహం. 1955 లో, ఈ భవనాన్ని గాంధీ స్మారక చిహ్నంగా నిర్వహించడానికి గాంధీ స్మారక నిధి స్వాధీనం చేసుకుంది.
గాంధీ మ్యూజియం, గ్రంథాలయం
ప్రజలు నివాళులు అర్పించే మహాత్ముని విగ్రహంతో ఒక గ్రంథాలయం ఉంది. గాంధీజీ జీవితాన్ని వర్ణిస్తున్న మెట్ల మెట్లను సందర్శిస్తూ మొదటి అంతస్థుకు చేరుకుంటారు, దీనిలో అతని బాల్యం నుండి అతని హత్య వరకు ఫోటో గ్యాలరీ ఉంది. ప్రెస్ క్లిప్పింగ్‌లతో పాటు గ్యాలరీ ఉంది.
గాంధీ తన బసలో ఉపయోగించిన గది రెండవ అంతస్తులో ఉంది, అక్కడ ఒక గాజు పలక విభజన ద్వారా ప్రజలు అతని రెండు స్పిన్నింగ్ వీల్స్, ఒక పుస్తకం,  అతని మంచం నేలపై చూడవచ్చు. ఆ గదికి ఎదురుగా ఒక హాల్ ఉంది, అక్కడ అతని జీవితకాల ఛాయాచిత్రాలు, పెయింటింగ్‌లు ప్రదర్శించబడతాయి. 1932 జనవరి 4 న అతడిని అరెస్ట్ చేసిన టెర్రస్ కూడా అలాగే ఉంది. thumb| గాంధీ ఒడిలో విశ్రాంతి తీసుకుంటున్న ఆమె మరణశయ్యపై కస్తూర్బా మోడల్.
ఆర్క్‌టిక్ మహాసముద్రం
ఆర్కిటిక్ మహాసముద్రం (ఆంగ్లం : Arctic Ocean), ఇది ఉత్తరార్ధగోళంలో, ఉత్తర ధృవానికి చేరువలో ఉంది. ప్రపంచంలో ఉన్న ఐదు మహాసముద్రాలలో అత్యంత చిన్నది. ఈ మహాసముద్రం యూరేషియా, ఉత్తర అమెరికా లచే చుట్టబడియున్నది. సంవత్సరం పొడుగునా, ఈ సముద్రపు చాలా భాగం మంచుతో కప్పబడియుంటుంది. ఈ సముద్రపు ఉష్ణోగ్రత, లవణీయత, ఋతువుల అనుసారం మారుతూ వుంటుంది. thumb|300px|right|ఆర్కిటిక్ మహాసముద్రం
మణి భవన్
మూలాలు
వర్గం:మహాత్మాగాంధీ స్మారక చిహ్నాలు
ఆర్క్‌టిక్ మహాసముద్రం
భౌగోళికం
right|300px|thumb|[[Bathymetry|బాతిమెట్రిక్ చిత్రం]] thumb|300px|ఆర్కిటిక్ ప్రాంతం
బయటి లింకులు
వర్గం:మహా సముద్రాలు
ప్రధానాహారం
ఆహార ప్రధానమైనది లేదా ప్రధానమైన ఆహారం. ఆహారంలో అధిక పరిమాణంలో తినబడే ఆహారాన్ని ప్రధాన ఆహారం అంటారు. ఇది ప్రజల ఆహారంలో ఆధిపత్య భాగాన్ని కలిగి ఉంటూ అవసరమైన శక్తిని అందిస్తుంది. సమాజం ప్రధానమైన ఆహారమైన దీనిని ప్రతిదినం ముడు వేళలలో తినవచ్చు. చాలా మంది ప్రజలు దీనితో ఉపాహారాలను చేర్చుకుని తింటూ జీవిస్తారు. ప్రధానాహారం ప్రాంతానికి, ప్రాంతానికి మారుతూ ఉంటాయి. కాని సాధారణంగా చవకైన లేదా తక్షణమే లభించే పిండిపదార్ధం అధికంగా ఉండే ఆహారాలు మనుగడకు, ఆరోగ్యానికి అవసరమైన ఒకటి లేదా అంతకంటే ఎక్కువ స్థూల పోషకాలను సరఫరా చేస్తాయి: కార్బోహైడ్రేట్లు, ప్రోటీన్లు, కొవ్వులు ఆధిక్యత కలిగి ఉంటాయి. ఇందుకు దుంపలు, మూలాలు, ధాన్యాలు, చిక్కుళ్ళు, విత్తనాలు విలక్షణ ఉదాహరణలుగా ఉంటాయి.
ప్రారంభ వ్యవసాయ నాగరికతలు వారు ప్రధానమైనవిగా భావించిన ఆహారాలకు విలువనిచ్చాయి. ఎందుకంటే అవసరమైన పోషకాహారాన్ని అందించడంతో పాటు, అవి సాధారణంగా క్షీణత లేకుండా ఎక్కువ కాలం నిల్వ చేయడానికి అనుకూలంగా ఉంటాయి. కొరత ఉన్న సీజన్లలో పొడి సీజన్లు లేదా చల్లని సమశీతోష్ణ శీతాకాలాలు వంటి సాధ్యం కాని ఆహారాలు ఇటువంటి నిలువచేసుకునే ఆహారాలు నిల్వ చేయబడతాయి. పుష్కలంగా ఉన్న సీజన్లలో విస్తృతమైన ఆహార పదార్థాలు అందుబాటులో ఉండవచ్చు.
గణాంకాలు
ప్రపంచంలోని వివిధ ప్రాంతాలలో ప్రధానమైన ఆహారాలను వాతావరణం, స్థానిక భూభాగం, వ్యవసాయ పరిమితులు, అభిరుచులు, పర్యావరణ వ్యవస్థలు ప్రభావితం చేస్తున్నాయి. ఉదాహరణకు సగటు ఆఫ్రికన్ ఆహారంలో ప్రధాన శక్తివనరులుగా తృణధాన్యాలు (46%), మూలాలు, దుంపలు (20%), జంతు ఉత్పత్తులు (7%) ఉన్నాయి. పశ్చిమ ఐరోపా సగటు ఆహారంలో జంతు ఉత్పత్తులు (33%), తృణధాన్యాలు (26%), మూలాలు, దుంపలు (4%) ప్రాధాన్యత వహిస్తున్నాయి.
కేవలం 15 మొక్కల పంటలు ప్రపంచంలోని 90% మందికి ఆహార శక్తిని (మాంసంతో సహా) అందిస్తాయి. బియ్యం, మొక్కజొన్న, గోధుమలను మూడింట రెండువంతుల మంది ఆహాంగా వినియోగిస్తున్నారు. ఈ మూడు ప్రపంచ జనాభాలో 80% మందికి ప్రధానమైనాహారాలుగా ఉన్నాయి. బియ్యం మానవాళిలో సగం మందికి ప్రధానాహారంగా ఉంది.
అదే సమయంలో అభివృద్ధి చెందుతున్న దేశాలలో ఒక బిలియను మందికంటే అధికమైన ప్రజలకు మూలాలు, దుంపలు ముఖ్యమైన ఆహారంగా ఉన్నాయి. ఉప-సహారా ఆఫ్రికాలో జనాభా తినే ఆహారంలో సుమారు 40% వాటా ఉంది. మూలాలు, దుంపలలో కార్బోహైడ్రేట్లు, కాల్షియం, విటమిన్ సి అధికంగా ఉంటాయి. కాని ప్రోటీన్ తక్కువగా ఉంటుంది. ఉదాహరణకు, కాసావా రూట్ అభివృద్ధి చెందుతున్న దేశాలలో ఒక ప్రధాన ఆహార ప్రధానాహారంగా ఉంది. ఇది సుమారు 500 మిలియన్ల ప్రజలకు ప్రాథమిక ఆహార వనరుగా ఉంది.
ఆర్థికాభివృద్ధి, స్వేచ్ఛా వాణిజ్యంతో చాలా దేశాలు తక్కువ పోషక-సాంద్రత కలిగిన ప్రధాన ఆహారాల నుండి అధిక-పోషక-సాంద్రత కలిగిన ప్రధానాహారాలకు అలాగే అధిక మాంసం వినియోగానికి మారాయి. ఈ ధోరణి ఉన్నప్పటికీ పోషకాహారంలో సాంప్రదాయ ప్రధాన పంటల ప్రాముఖ్యత అధికరిస్తున్నట్లు గుర్తిస్తున్నారు.మంచి పోషకాహారం, వ్యాధి నిరోధకత, అధిక దిగుబడి అందించే మెరుగైన మొక్కల జాతులను గుర్తించి అభివృద్ధి చేయడానికి వ్యవసాయం నిరంతరం ప్రయత్నిస్తుంది.
మొదట అండీస్ నుండి వచ్చిన క్వినోవా (శతాబ్దాల క్రితంనాటి సూడోసెరియల్ ధాన్యం) వంటి చిరుధాన్యాలు కూడా ప్రధానాహారంగా ఉన్నాయి. ఓకా దుంపలు, ఉలుకు దుంపలు, ధాన్యం అమరాంతు చారిత్రక ఆండియన్ ప్రధానాహారాలు అని చెప్పుకునే ఇతర ఆహారాలు. ఎండిన మాంసం, కొవ్వుతో తయారైన పెమ్మికాన్ ఉత్తర అమెరికాలోని స్థానిక ఇండీసు ప్రజలకు ప్రధానాహారంగా ఉంది. ఒకప్పుడు ప్రాచుర్యం పొందిన ఈ ధాన్యాలు పునఃపరిశీలించబడ్డాయి. వీటిలో కొన్ని తిరిగి మార్కెట్లో ప్రవేశపెట్టబడ్డాయి.2010 లో బియ్యం, గోధుమ, మొక్కజొన్న వంటి ఇతర ప్రధానాహారలతో పోలిస్తే క్వినోవా వంటి "ప్రత్యేక ధాన్యాలు" ప్రపంచ వినియోగం చాలా తక్కువగా ఉంది.
ఉత్పత్తి
ప్రధానాహారాల ఉతపత్తిలో ప్రస్తుతం ఆధునిక విధానాలు అనుసరిస్తున్నాయి. ప్రధానాహార ఉత్పత్తి చేయడానికి ప్రస్తుతం సేంద్రీయ వ్యవసాయపద్దతులను అనుసరించడానికి ఉత్పత్తిదారులు ఆసక్తిచూపడం అధికరిస్తుంది.
తయారీ
బియ్యం సాధారణంగా వండి అన్నంలా తింటారు. కాని చాలా ఇతర ప్రధాన తృణధాన్యాలు పిండి చేయబడతాయి. తరువాత వీటిని రొట్టె, నూడుల్స్, పాస్తా, గంజి, పేలాలు వంటి ఆహారాలుగా చేసుకుని మెత్తగా తయారుచేసి తింటారు. రూట్ కూరగాయలను మెత్తగా చేసి గంజి లాంటి పోయి ఫుఫులను తయారు చేయడానికి ఉపయోగించవచ్చు. పప్పుధాన్యాలు (చెనగలు వంటివి, వీటి నుండి పిండి తయారవుతుంది.
పోషకాహారం
మొక్కల ఆధారిత ఆహార పదార్థాలు పూర్తి స్థాయి పోషకాలను అందించకపోవచ్చు. పెల్లాగ్రా అనే పోషక-లోపవ్యాధి ప్రధానంగా మొక్కజొన్నతో కూడిన ఆహారంతో సంబంధం కలిగి ఉంటుంది. అయితే బెరిబెరి అనే వ్యాధి శుద్ధి చేసిన తెల్ల బియ్యం ఆహారంతో సంబంధం కలిగి ఉంటుంది. ఆస్కార్బిక్ ఆమ్లం అని కూడా పిలువబడే విటమిన్ సి లేకపోవడం వల్ల స్కర్వి వస్తుంది. కొన్ని ప్రధాన ఆహార పదార్థాల పోషక విలువ యునైటెడ్ కింగ్డం ఆఫ్ గ్రేట్ బ్రిటన్, ఉత్తర ఐర్లాండు మీద ప్రతికూల ప్రభావం చూపుతుందని ఒక రచయిత సూచించారు.
10 ప్రధానాహారాలను పోల్చడం
ముడి ధాన్యాలు తినదగినవి కావు, అవి జీర్ణించుకోవడం కష్టం. ముడి ధాన్యాలు ఉడికించి మొలకెత్తించి మానవ వినియోగం కోసం తయారుచేయాలి. మొలకెత్తిన, వండిన రూపంలో ఈ ధాన్యాల పోషక అనుకూల, పోషక-వ్యతిరేక విషయాలు ఈ ధాన్యాల ముడి రూపానికి భిన్నంగా మారుతుంటాయి. బంగాళాదుంపలను కూడా ఉడికించాలి, కాని ఇవి మొలకెత్తకూడదు. ఇతర ఆహారాలకంటే ఈ ఆహారాలను తక్కువ పరిమాణంలో తీసుకోవచ్చు.
ముస్తఫా కమాల్ అతాతుర్క్
ముస్తఫా కమాల్ అతాతుర్క్ (ఆంగ్లం : Mustafa Kemal Atatürk) (మే 19 1881 - నవంబర్ 10 1938) ఒక టర్కిష్ సైనికాధికారి. ఉద్యమకారుడు. రిపబ్లిక్ ఆఫ్ టర్కీ వ్యవస్థాపకుడు. ఇతనికి "టర్కీ జాతిపిత "గా అభివర్ణిస్తారు. రిపబ్లిక్ ఆఫ్ టర్కీ మొదటి అధ్యక్షుడు.
ముస్తఫా కమాల్ పాషా తనకుతాను ఒక బలిష్ట సైనికాధికారిగా మార్చుకున్నాడు. గల్లిపోలీ యుద్ధం లో ఒక డివిజన్ కమాండర్ గా సమర్థంగా పనిచేశాడు. మొదటి ప్రపంచ యుద్ధంలో పాల్గొని పేరుగాంచాడు. ఉస్మానియా సామ్రాజ్యం అల్లైస్ సేనల చేతిలో పరాజయం పాలైన తరువాత, కమాల్ టర్కిష్ జాతీయ ఉద్యమం నడిపాడు. ఈ ఉద్యమం చివరకు టర్కీ స్వతంత్ర సంగ్రామంగా మారింది. అంకారాను ప్రాంతీయ రాజధానిగా మార్చుకుని, అల్లైడ్ బలగాలను ఓడించాడు. ఇతడి విజయస్ఫూర్తిగల దృష్టి ఇతనికి అనేక విజయాలను తెచ్చి పెట్టింది. చివరకు ఇతను తన దీటైన రాజకీయ సైనిక చాతుర్యాలతో రిపబ్లిక్ ఆఫ్ టర్కీని స్థాపించగలిగాడు.
ఇతను అనేక సంస్కరణలు చేపట్టాడు. అందులో ప్రధానంగా రాజకీయ, ఆర్థిక, సాంస్కృతిక సంస్కరణలు. ఇతను ఉస్మానియా సామ్రాజ్యానికి రూపుమాపి, టర్కీని ఓ ప్రజాతంత్ర సెక్యులర్ రాజ్యంగా తీర్చిదిద్దాడు.
మూలాలు
వర్గం:టర్కీ వర్గం:సెక్యులరిజం వర్గం:ఉస్మానియా సామ్రాజ్యం వర్గం:1881 జననాలు వర్గం:1938 మరణాలు
మహేంద్ర ముంజపర
ముంజపర మహేంద్రబాయి గుజరాత్ రాష్ట్రానికి చెందిన రాజకీయ నాయకుడు. ఆయన నరేంద్ర మోదీ మంత్రివర్గంలో జూలై 2021 నుండి కేంద్ర మహిళ, శిశు సంక్షేమం, ఆయుష్ శాఖ సహాయ మంత్రిగా బాధ్యతలు నిర్వహిస్తున్నాడు.
రాజకీయ జీవితం
డాక్టర్ మహేంద్ర కలుభాయ్ ముంజపర అహ్మదాబాద్‌లోని ఎన్‌హెచ్ఎల్ మెడికల్ కాలేజీ నుంచి ఎంబీబీఎస్ పూర్తి చేసి పేద ప్రజల కోసం రెగ్యులర్‌గా హెల్త్ క్యాంపులు ఏర్పాటు చేశాడు. ఆయన 2019లో భారతీయ జనతా పార్టీ ద్వారా రాజకీయాల్లోకి వచ్చి గుజరాత్‌లోని సురేంద్రనగర్ లోక్‌సభ స్థానం నుండి పోటీ చేసి ఎంపీగా ఎన్నికయ్యాడు. ఆయన నరేంద్ర మోదీ మంత్రివర్గంలో 7 జూలై 2021 నుండి కేంద్ర మహిళ, శిశు సంక్షేమం, ఆయుష్ శాఖ సహాయ మంత్రిగా బాధ్యతలు నిర్వహిస్తున్నాడు.
మూలాలు
వర్గం:భారతీయ జనతా పార్టీ రాజకీయ నాయకులు వర్గం:1968 జననాలు
ఎల్లాళను
ఎల్లాళను (எல்லாளன்; (సింహళంలో එළාර) సాంప్రదాయకంగా సింహళీయులచే కూడా న్యాయమైన రాజుగా ప్రదర్శించబడ్డాడు. చోళవంశ రాజైన ఆయన " మను నీది చోళను " గా ప్రశంశించబడ్డాడు. ఆయన సింహాసం అధిష్టించగానే శ్రీలంక రాజధాని అయిన అనూరాధపురం రాజయ్యాడు(క్రీ.పూ.205 నుండి క్రీ.పూ.161 వరకు).ఆయన తన కుమారుడిని ఘోరమైన నేరం ఆధారంగా ఉరితీయాలని ఎలా ఆదేశించాడో వివరిస్తుంది.
ఎల్లాళను రాజును శ్రీలకీయులు " జస్టు కింగు " అంటారు. మవంశం అనే గ్రంధం ఆయన " స్నేహితుడికి, శత్రువు " కు కూడా సమానమైన న్యాయనిర్ణయం చేసాడు. ఆయన నేరం చేసిన తన కుమారుడుకి మరణశిక్ష విధించి అసమాన న్యాయనిర్ణేతగా చారిత్రక ఖ్యాతిగాంచాడు.
ఎల్లాళను శ్రీలంక చరిత్రలో ఒక విచిత్రమైన వ్యక్తి. దేశంలో కలహాలకు, ఆక్రమణకు ఆయన కారణం అయినప్పటికీ, పురాతన సింహళీ పాలి క్రానికలు మహావంశంలో ప్రత్యేకత కలిగిన వ్యక్తిగా ఆయన తరచుగా శ్రీలంక తెలివైన, న్యాయమైన రాజులలో ఒకరిగా పరిగణించబడ్డాడు.
క్రానికలు ఆధారంగా ఎల్లాళను శత్రువైన దుతుగామును కూడా ఆయన మీద ఎంతో గౌరవం కలిగి ఉన్నాడు. యుద్ధంలో మరణించిన తరువాత ఎల్లాళను దహన సంస్కారాలు జరిపిన చోట ఒక స్మారక చిహ్నాన్ని నిర్మించాలని ఆదేశించాడు. దఖినా స్థూపం ఎల్లాళను సమాధి అని విశ్వసిస్తున్నారు. తరచుగా 'జస్టు కింగు ' అని పిలుస్తారు. తమిళ పేరు ఎల్లాళను అంటే 'సరిహద్దును శాసించేవాడు' అని అర్ధం.
జననం, ఆరంభకాల జీవితం
ఎల్లాళను మహావంశంలో "గొప్ప సంతతికి చెందిన తమిళం .... చోళ దేశం నుండి" అని వర్ణించబడింది; ఆయన ప్రారంభ జీవితం గురించి చాలా తక్కువగా తెలుసు. క్రీస్తుపూర్వం 205 లో ఎల్లాళను ఉత్తర శ్రీలంకలోని అనురాధపురం కేంద్రంగా పనిచేస్తున్న రాజారత మీద దాడి చేసి అనురాధపుర రాజు అసేలా బలగాలను ఓడించి రాజరాత ఏకైక పాలకుడిగా స్థిరపడ్డాడు.
ఆయన సిలప్పధికారం, పెరియ పురాణంలో ప్రస్తావించబడ్డాడు. అప్పటి నుండి ఆయన పేరు న్యాయానికి ప్రతిరూపంగా ఉపయోగించబడింది.
ఓటమి, మరణం
మహావంశంలో ముట్టడి, ఘర్షణల సమయంలో జరిగిన యుద్ధాల గురించి చాలా వివరంగా ఉంది. ముఖ్యంగా యుద్ధ ఏనుగుల విస్తృతమైన ఉపయోగం యుద్ధాలలో అగ్నిగుండం ఆసక్తికరంగా ఉంటుంది. ఎల్లాళనుకు స్వంతమైన యుద్ధ ఏనుగు మహా పబ్బత ('బిగ్ రాక్') అని, దుతుగుమును స్వంత ఏనుగు పేరు 'కందుల' అని సూచించబడింది.
దుతుగుము ​​అనురాధపురం దగ్గరికి రావడంతో చివరి యుద్ధం జరిగిందని పేర్కొన్నారు. ముందు రోజు రాత్రి ఎల్లాళను రాజు, యువరాజు దుతుగామును ఇద్దరూ తమ సలహాదారులతో సమావేశమైనట్లు పేర్కొనబడింది. మరుసటి రోజు రాజులు ఇద్దరూ యుద్ధ ఏనుగుల మీద ముందుకు సాగారు. ఎల్లాళను "పూర్తి కవచంతో .... రథాలు, సైనికులు, స్వారీచేయడానికి జంతువులతో". దుతుగుమును దళాలు ఎల్లాళను దళాలను ఎదుర్కొన్నాయి. "అక్కడ ఉన్న సరోవరంలోని నీరు చంపబడిన వారి రక్తంతో ఎర్రగా రంగులు వేసుకున్నాయి" అని పేర్కొన్నారు. 'దుతుగుమును,' ఎల్లాళనును ఎవరూ చంపకూడదు స్వయంగా నేను కూడా" అని ప్రకటించి, అనురాధపురంలో ఆయన మీద దక్షిణ ద్వారం వద్ద మూసివేశారు, ఇద్దరూ ఏనుగు-మీద ద్వంద్వ పోరాటంలో నిమగ్నమయ్యారు. వృద్ధుడైన రాజు చివరకు దుతుగామును బాణాలలో ఒకటి చేత కొట్టబడ్డాడు. left|thumb|19 వ శతాబ్దం వరకు, దఖినా స్థూపం ఎల్లాళను సమాధి అని విశ్వసిస్తారు
అతని మరణం తరువాత, దుతుగామును ఎల్యాళనును ఆయన పడిపోయిన చోట దహనం చేయాలని ఆదేశించాడు. ఈ స్థలంలో ఒక స్మారక చిహ్నాన్ని నిర్మించాడు. మహావంశం 'ఈ రోజు వరకు లంక రాకుమారులు ఈ ప్రదేశానికి చేరుకున్నప్పుడు, వారి సంగీతాన్ని నిశ్శబ్దం చేయటం లేదు' అని పేర్కొన్నారు. దఖినా స్థూపం 19 వ శతాబ్దం వరకు ఎల్లాళను సమాధి అని విశ్వసిస్తున్నారు. దీనిని ఎలారా సోహోనా అని పిలుస్తారు. కాని తరువాత శ్రీలంక పురావస్తు శాఖ దీని పేరు మార్చారు. గుర్తింపు, పునః వర్గీకరణ వివాదాస్పదంగా పరిగణించబడుతుంది.
ప్రభావం
మహావంశంలో చోళ సామ్రాజ్యం విశ్వసనీయ దళాల గురించి అనేక సూచనలు ఉన్నాయి. వాటిని శక్తివంతమైన శక్తిగా చిత్రీకరిస్తాయి. మొదటి పరాక్రమబాహు పోలోన్నారువాకు చెందిన మొదటి విజయబాహు కాలంలో వారు దేవాలయాలను అదుపులోకి తీసుకోవడం సహా వివిధ పదవులు నిర్వహించారు. సింహళ రాజులు వారిని చాలా మంది హార్డ్కోరు సమరయోధుల పేరును మహాతంత్రగా పేరు మార్చడం ద్వారా వారిని కిరాయి సైనికులుగా నియమించడానికి ప్రయత్నించిన సందర్భాలు ఉన్నాయి. చరిత్రకారుడు బర్టను స్టెయిను అభిప్రాయం ఆధారంగా ఈ దళాలు చోళ సామ్రాజ్యానికి వ్యతిరేకంగా నడిపించబడినప్పుడు వారు తిరుగుబాటు చేసి అణచివేయబడి తొలగించబడ్డారు. కానీ జీవనోపాధి కోసం వివిధ ఉద్యోగాలు చేపట్టడం ద్వారా అవి నిష్క్రియాత్మక స్థితిలో ఉన్నాయి. వెలైక్కార దళాలలో ఉపవిభాగమైన వలంజయర సమాజం వారు కాలక్రమేణా వ్యాపారులుగా మారి చాలా శక్తివంతమైనవారికి దంతాల అవశిష్టాల మందిరం వారి సంరక్షణకు అప్పగించబడింది. వెలైక్కర దళాలు దంత-అవశిష్ట మందిరాన్ని అదుపులోకి తీసుకున్నప్పుడు, వారు దీనిని మున్రుకై-తిరువలైక్కరను దలాది పెరుపల్లి అని పేరు మార్చారు. వెలైక్కర దళాల బహుళ ఎపిగ్రాఫికు రికార్డులు కూడా ఉన్నాయి. వాస్తవానికి ఇది వారి శాసనాలు, ఉదాహరణకు పొలున్నారులోని సింహళ రాజుల పాలన పొడవును పరిష్కరించడానికి ఉపయోగిస్తారు; ఈ సందర్భంలో మొదటి విజయబాహు I (55 సంవత్సరాలు).
జాఫ్నాలోని కరైనాగరు లోని శ్రీలంక నేవీ నార్తర్ను నావలు కమాండు బేసు పేరును ఎస్.ఎస్.ఎన్.ఎస్. ఎలారా.
మను నీది చోళుడి పురాణ కథనం
thumbnail|మనునీదిచోళుడి గంట, ఆవు ఎల్లాళను "మను నీధి చోళను" (మను చట్టాలను అనుసరించే చోళుడు) అనే బిరుదును అందుకున్నాడు. ఎందుకంటే ఆయన ఒక ఆవుకు న్యాయం చేయటానికి తన సొంత కొడుకును ఉరితీశాడు. న్యాయం అవసరమయ్యే ఎవరికైనా రాజు తన న్యాయస్థానం ముందు ఒక పెద్ద గంటను వేలాడదీసినట్లు పురాణ కథనం వివరిస్తుంది. ఒక రోజు ఆయన ఒక ఆవు చేత గంట మోగడం విన్నప్పుడు బయటకు వచ్చాడు. విచారణలో ఆ ఆవు దూడ తన కొడుకు రథం చక్రాల క్రింద చంపబడిందని ఆయన కనుగొన్నాడు. ఆవుకు న్యాయం చేయటానికి ఎల్లాళను తన సొంత కుమారుడు వీధివిదంగనును రథం కింద తన సొంత శిక్షగా చంపాడు. అనగా ఎల్లాళను తనకు తాను శిక్షించుకుని ఆవుతో సమానంగా బాధను అనుభవించాడు. రాజు న్యాయం చూసి ముగ్ధుడైన శివుడు ఆయనను ఆశీర్వదించి దూడను, కొడుకును సజీవంగా తీసుకువచ్చాడు. ఆయన సిలప్పధికారం, పెరియ పురాణంలో ప్రస్తావించబడ్డాడు. అప్పటి నుండి ఆయన పేరు తమిళ సాహిత్యంలో న్యాయం కోసం ఒక రూపకంగా ఉపయోగించబడింది. ఆయన రాజధాని తిరువారూరు.
మహావంశ తన బండిని నడుపుతున్నప్పుడు అనుకోకుండా ఒక చెటియాను (స్థూపం) కొట్టాడని కూడా చెప్తాడు. ఆ తరువాత తనను చంపమని తన మంత్రులను ఆదేశించారు. కాని మంత్రులు బుద్ధుడు అలాంటి చర్యను ఆమోదించరని సమాధానం ఇచ్చారు. నష్టాన్ని సరిచేయడానికి ఏమి చేయాలో రాజు అడిగాడు. నిర్మాణాన్ని మరమ్మతు చేస్తే సరిపోతుందని వారు చెప్పారు. ఆయన ఆ పని పూర్తి చేసాడు.
యాళ్పాన వైపవ మలై వంటి చరిత్రలు, కొనేసరు కల్వెట్టు(రాతి శాసనం) వంటి రాతి శాసనాలు పూర్వ చోళ రాజు, మను నీది చోళను వారసుడు కులక్కొట్టను 438 లో త్రికోణమలీ వద్ద శిధిలమైన కోనేశ్వరం ఆలయం కోనేరును పునరుద్ధరించాడని, పశ్చిమ తీరంలోని మున్నేశ్వరం ఆలయం నిర్మించాడని, ఈళం ద్వీపానికి తూర్పున పురాతన వన్నియార్లను స్థిరపరిచిన రాజుగా ఆయన ప్రసిద్ధి చెందాడు.
పంధుర్నా శాసనసభ నియోజకవర్గం
పంధుర్నా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఛింద్వారా జిల్లా, చింద్వారా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
పి. శ్రీజ
పొడిశెట్టి శ్రీజ 2020 బ్యాచ్‌కు చెందిన ఐఏఎస్ అధికారిణి. ఆమె సివిల్స్ 2020 ఫ‌లితాల్లో ఆల్ ఇండియా 20వ ర్యాంకు సాధించింది.
జననం, విద్యాభాస్యం
పి. శ్రీజ తెలంగాణ రాష్ట్రం, జనగామ జిల్లా , రఘునాథపల్లి లో శ్రీనివాస్ , లత దంపతులకు జన్మించింది. పిల్లల చదువులకోసం వారి తల్లితండ్రులు శ్రీజ చిన్నతనంలోనే హైదరాబాద్ వచ్చి స్థిరపడ్డారు. ఆమె తండ్రి శ్రీనివాస్‌ హబ్సిగూడలోని హోండా షోరూమ్‌లో సీనియర్‌ సేల్స్‌ మేనేజర్‌గా, తల్లి లత రఘునాథపల్లి పీహెచ్‌సీలో నర్సుగా పని చేస్తుంది. శ్రీజ రెండవ తరగతి నుంచి 10 వ తరగతి వరకు చైతన్యపురిలోని రఘునాథ హైస్కూల్‌లో, ఇంటర్‌ శ్రీ చైతన్య కళాశాలలో పూర్తి చేసి ఉస్మానియా వైద్య కళాశాలలో (2019) మెడిసిన్‌ పూర్తి చేసింది.
సివిల్స్
డాక్టర్‌ పి. శ్రీజ తన తండ్రి ప్రోత్సాహంతో సివిల్స్‌కు ప్రిపేర్ అయ్యింది. ఆమె హైదరాబాద్ ఆర్టీసీ క్రాస్‌ రోడ్స్‌లోని విజన్‌ ఐఏఎస్‌ అకాడమిలో కోచింగ్‌ తీసుకుంది. శ్రీజ సివిల్స్‌లో ‘మెడికల్‌ సైన్సెస్‌’ సబ్జెక్టు ఆప్షన్‌గా ఎంచుకుంది. ఆమె పదేళ్ళ (ప్రీవియస్‌) ప్రశ్నపత్రాలు తీసుకుని సివిల్స్‌కు ప్రిపేర్ అయ్యింది. శ్రీజ సివిల్స్ 2020 ఫ‌లితాల్లో మొదటి ప్రయత్నంలోనే సివిల్స్‌లో ఆల్ ఇండియా 20వ ర్యాంక్‌ సాధించింది.
మూలాలు
వర్గం:ఐ.ఏ.ఎస్.ఆఫీసర్లు వర్గం:జనగామ జిల్లాకు చెందిన ప్రభుత్వ అధికారులు
విక్టోరియా మహారాణి
అలెగ్జాండ్రినా విక్టోరియా (1819 మే 24 - 1901 జనవరి 22) యునైటెడ్ కింగ్‌డమ్ ఆఫ్ గ్రేట్ బ్రిటన్, ఐర్లాండ్‌కు 20 జూన్ 1837 నుండి 1901లో ఆమె మరణించే వరకు రాణి. విక్టోరియన్ శకం అని పిలువబడే ఆమె పాలన 63 సంవత్సరాల ఏడు నెలలు కొనసాగింది. ఈ కాలంలో గతంలో కంటే పారిశ్రామికంగా, రాజకీయంగా, శాస్త్రీయంగా.. ఇలా బ్రిటిష్ సామ్రాజ్యం గొప్ప విస్తరణ చెందింది. 1876లో బ్రిటిష్ పార్లమెంట్ ఆమెకు భారత సామ్రాజ్ఞి అనే అదనపు బిరుదును మంజూరు చేసేందుకు ఓటు వేసింది.
విక్టోరియా ప్రిన్స్ ఎడ్వర్డ్, డ్యూక్ ఆఫ్ కెంట్ మరియు స్ట్రాథెర్న్ (కింగ్ జార్జ్ III నాల్గవ కుమారుడు) మరియు సాక్సే-కోబర్గ్-సాల్ఫెల్డ్ యువరాణి విక్టోరియా కుమార్తె. 1820లో ఆమె తండ్రి, తాత మరణించిన తర్వాత, ఆమె తల్లి, ఆమె కంట్రోలర్ జాన్ కాన్రాయ్ దగ్గరి పర్యవేక్షణలో పెరిగారు. ఆమె తండ్రి ముగ్గురు అన్నలు చట్టబద్ధమైన సమస్య లేకుండా మరణించిన తర్వాత ఆమె 18 సంవత్సరాల వయస్సులో సింహాసనాన్ని వారసత్వంగా పొందింది. విక్టోరియా తన బంధువు అయిన ప్రిన్స్ ఆల్బర్ట్ ఆఫ్ సాక్సే-కోబర్గ్ మరియు గోథాను 1840లో వివాహం చేసుకుంది. వారి పిల్లలు ఖండంలోని రాజకుటుంబాలవారితోనే వివాహం చేసుకున్నారు. విక్టోరియాకు యూరప్ నానమ్మ (grandmother of Europe) అనే పేరు ఉంది. 1861లో ఆల్బర్ట్ మరణానంతరం, విక్టోరియా తీవ్ర దుఃఖంలో మునిగిపోయింది. బహిరంగ ప్రదర్శనలకు దూరంగా ఉంది. ఆమె ఒంటరితనం ఫలితంగా, బ్రిటీష్ రిపబ్లికనిజం తాత్కాలికంగా బలపడింది, అయితే ఆమె పాలన చివరి భాగంలో, ఆమె ప్రజాదరణ తిరిగి పుంజుకుంది. ఆమె 1901లో ఐల్ ఆఫ్ వైట్‌లో మరణించింది. హనోవర్ హౌస్ చివరి బ్రిటీష్ చక్రవర్తి, ఆమె తర్వాత ఆమె కుమారుడు ఎడ్వర్డ్ VII హౌస్ ఆఫ్ సాక్సే-కోబర్గ్ మరియు గోథాకు బాధ్యతలు చేపట్టారు.
మూలాలు
వర్గం:1819 జననాలు వర్గం:1901 మరణాలు వర్గం:యునైటెడ్ కింగ్‌డమ్ రాజులు వర్గం:19వ శతాబ్దపు బ్రిటిష్ చక్రవర్తులు వర్గం:20వ శతాబ్దపు బ్రిటిష్ చక్రవర్తులు వర్గం:భారత సామ్రాజ్ఞులు వర్గం:బ్రిటీష్ యువరాణులు
దులారి దేవి
దులారి దేవి(జననం 1968) ఒక భారతీయ కళాకారిణి చిత్రకారిణి, మిథిలా కళా సంప్రదాయం లో పనిచేస్తున్నారు. ఆమె కళకు చేసిన సేవలకు గాను 2021లో పద్మశ్రీ అవార్డు ను అందుకున్నారు.
జీవితం, విద్య
దేవి భారతదేశం లోని బీహార్ రాష్ట్రంలోని రాంటి గ్రామంలో నివసిస్తుంది, అణగారిన దళిత మల్లహ్ కులంలో జన్మించింది. ఆమెకు పదమూడు సంవత్సరాల వయస్సులో వివాహం జరిగింది, కానీ తన బిడ్డ మరణించిన తరువాత, పద్దెనిమిదేళ్ళ వయసులో తన కుటుంబంతో నివసించడానికి తిరిగి వచ్చింది. ఆమె ఎటువంటి అధికారిక విద్యను పొందలేదు. ఆమె మధుబని కళాకారిణి మహాసుందరి దేవి ఇంటిలో గృహసేవకురాలిగా పనిచేస్తున్నప్పుడు మధుబని శైలిలో గీయడం, వివరించడం నేర్చుకుంది. మహాసుందరి దేవి ఆమెను మరో కళాకారిణి కర్పూరి దేవి కి పరిచయం చేసింది, ఆమె దులారి దేవికి మధుబని కళ, పద్ధతులను కూడా నేర్పింది.
కెరీర్
దులారి రచన భారత రాష్ట్రమైన బీహార్ లో అభివృద్ధి చెందిన జానపద కళా పాఠశాల అయిన మధుబని కళా సంప్రదాయాన్ని (కొన్నిసార్లు మిథిలా కళ అని పిలుస్తారు) అనుసరిస్తుంది. ఇందిరా గాంధీ నేషనల్ ఓపెన్ విశ్వవిద్యాలయం లో మైథిలి భాషలో కోర్సు మెటీరియల్ లో భాగంగా ఆమె రచన ప్రదర్శించబడింది. దేవి చిత్రలేఖనంతో పాటు, భారతదేశంలోని కేంద్ర, రాష్ట్ర ప్రభుత్వాల కోసం అనేక కుడ్యచిత్రాలను పూర్తి చేసింది, పిల్లలకు మధుబని కళా పద్ధతులను బోధిస్తుంది. ఆమె బీహార్ లోని మధుబని లో ఉన్న మధుబని ఆర్ట్ ఇనిస్టిట్యూట్ లో బోధకురాలు.
మూలాలు
వర్గం:జీవిస్తున్న ప్రజలు వర్గం:1968 జననాలు వర్గం:పద్మశ్రీ పురస్కార గ్రహీతలు
సాక్షి వైద్య
2023 ఆగస్టు 25న విడుదలకు సిద్దమవుతున్న గాండీవధారి అర్జున సినిమాలో ఆమె వరుణ్ తేజ్ సరసన నటించింది.
కెరీర్
మహారాష్ట్ర లోని ఠాణెలో 2000 జూన్ 19న సాక్షి వైద్య జన్మించింది. ఆమె చదువు పూర్తికాగానే ఫ్యాషన్ రంగంలోకి అడుగుపెట్టింది. ఆ దిశగా పలు టీవీ ప్రచార చిత్రాల్లో నటించింది. మోడల్ గా మంచి పాపులారిటి సంపాందించింది. ఈ క్రమంలో బాలీవుడ్ సినిమా అవకాశాలకై ఎదురుచూస్తున్న ఆమెకు తెలుగులో ఏజెంట్ చిత్రబృందం హీరోయిన్ గా ఎంపిక చేసింది. ఆమె గ్లామర్ తో ఆకట్టుకోవడంతో ఈ చిత్రం చేస్తుండగానే మరిన్ని అవకాశాలు వస్తున్నాయి.
మూలాలు
వర్గం:భారతీయ సినిమా నటులు వర్గం:భారతీయ మోడల్స్ వర్గం:హిందీ సినిమా నటులు వర్గం:తెలుగు సినిమా నటులు
మహాత్మా గాంధీ శ్రేణి
గాంధీ శ్రేణి నోట్లను రిజర్వ్ బ్యాంక్ ఆఫ్ ఇండియా (ఆర్.బి.ఐ) భారత రూపాయికి లీగల్ టెండర్‌గా జారీ చేస్తుంది. భారతదేశ కరెన్సీ నోట్లపై మహాత్మా గాంధీ చిత్రపటాన్ని ముద్రించినందున ఈ నోట్ల శ్రేణిని మహాత్మా గాంధీ శ్రేణి అని పిలుస్తారు. 1996 కు ముందు లయన్ కేపిటల్ శ్రేణికి సంబంధించిన నోట్లు వాడుకలో ఉండేవి. వాటి స్థానంలో 1996 నుండి గాంధీ శ్రేణి భర్తీ చేయబడింది. భారతీయ రిజర్వ్ బ్యాంక్ (ఆర్‌బిఐ) 1996 లో 10, 500 రూపాయల నోట్లతో ఈ శ్రేణిని  ప్రవేశపెట్టింది.
2016 నవంబర్ 10 నాటికి, ఈ శ్రేణిలో ₹ 5 నుండి ₹ 100 రూపాయల వరకు ఆర్బిఐ నోట్లను జారీ చేసింది. అంతకుముందు ఆగిపోయిన ఐదు రూపాయల నోట్ల ముద్రణ 2009 లో పునః ప్రారంభించబడింది. 2016 నవంబరు 8 న, ఈ శ్రేణి యొక్క ₹ 500, ₹ 1000 నోట్ల విలువలు  రద్దు చేయబడ్డాయి. ఈ శ్రేణిని భర్తీ చేయడానికి ఉద్దేశించిన కొత్త మహాత్మా గాంధీ శ్రేణి నోట్ల ₹ 500,  ₹ 2000 లో వెలువడ్డాయి.
భద్రతా లక్షణాలు
కింది లక్షణాలు నోట్లలో చేర్చబడ్డాయి.
మూలాలు
వర్గం:మహాత్మాగాంధీ స్మారక చిహ్నాలు వర్గం:హిందీ భాషా పాఠాన్ని కలిగి ఉన్న వ్యాసాలు
అనిల్ రమేష్ డావే
అనిల్ రమేష్ డావే (జ. 19 నవంబరు 1951) భారత సుప్రీంకోర్టు మాజీ న్యాయమూర్తి, నేషనల్ లీగల్ సర్వీసెస్ అథారిటీ ప్రస్తుత ఎగ్జిక్యూటివ్-చైర్మన్. 2007-2010 మధ్యకాలంలో ఉమ్మడి ఆంధ్రప్రదేశ్ హైకోర్టు, బొంబాయి హైకోర్టులకు ప్రధాన న్యాయమూర్తిగా పనిచేశాడు.
జననం
అనిల్ రమేష్ డావే 1951, నవంబరు 19న సిక్కిం రాష్ట్రంలోని గాంగ్‌టక్ లో జన్మించాడు.
వృత్తిజీవితం
1976, జూలై 25న న్యాయవాదిగా తన వృత్తి జీవితాన్ని ప్రారంభించాడు. గుజరాత్ ప్రభుత్వానికి సొలిసిటర్‌గా, గుజరాత్ హైకోర్టు అదనపు ప్రభుత్వ ప్లీడర్‌గా, సర్ ఎల్ఎ షా లా కాలేజీలో పార్ట్‌టైమ్ లెక్చరర్‌గా పనిచేశాడు.
1995 సెప్టెంబరు 18న గుజరాత్ హైకోర్టుకు అదనపు న్యాయమూర్తిగా నియమించబడి, 1997 జూన్ 18న శాశ్వత న్యాయమూర్తిగా చేయబడ్డాడు. 2008, జనవరి 7న ఆంధ్రప్రదేశ్ హైకోర్టుకు ప్రధాన న్యాయమూర్తిగా బదిలీ అయ్యాడు. హైదరాబాదులోని హైకోర్టు న్యాయవ్యవస్థ ప్రధాన న్యాయమూర్తి పదవిలో ఉన్నకాలంలో కౌన్సిల్ ఆఫ్ ఇంటర్నేషనల్ సెంటర్ ఫర్ ఆల్టర్నేటివ్ డిస్ప్యూట్ రిజల్యూషన్ (ఐసిఎడిఆర్) కు పోషకుడిగా, సలహాదారుడిగా హైదరాబాదులోని నల్సార్ న్యాయ విశ్వవిద్యాలయం ఛాన్సలర్ గా ఉన్నాడు.
2010, ఫిబ్రవరి 11న అతను బొంబాయి హైకోర్టుకు బదిలీ చేయబడ్డాడు. ఆ తరువాత 2010, ఏప్రిల్ 30న భారత సుప్రీంకోర్టు న్యాయమూర్తి పదవిని చేపట్టాడు. 2016, నవంబరు 19న భారత సుప్రీంకోర్టు న్యాయమూర్తిగా పదవీ విరమణ చేశాడు.
మూలాలు
వర్గం:1951 జననాలు వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు వర్గం:భారతదేశ ప్రధాన న్యాయమూర్తులు
గయ జిల్లా
బీహార్ రాష్ట్రంలోని జిల్లాల్లో గయ జిల్లా ఒకటి. ఇది అధికారికంగా 1865 అక్టోబరు 3 న ఏర్పాటైంది. దక్షిణాన జార్ఖండ్ రాష్ట్రం జిల్లాకు సరిహద్దుగా ఉంది. గయ నగరం జిల్లా ముఖ్యపట్టణం. ఇది బీహార్లో రెండవ అతిపెద్ద నగరం.
భౌగోళికం
గయా జిల్లా విస్తీర్ణం 4,976 చ.కి.మీ. ఇది ట్రినిడాడ్ ద్వీపానికి సమానం.
ప్రధాన కార్యాలయం : గయవైశాల్యం: మొత్తం 4,976 కిమీ 2 గ్రామీణ : 4891.48 పట్టణ : 84.52ఉష్ణోగ్రత : కనిష్ట 0.8 (2002 AD) డిగ్రీ సి - గరిష్టంగా 49.8 (1996) డిగ్రీ సినదులు : ఫాల్గు
జనాభా
2011 జనగణన ప్రకారం, గయ జిల్లా జనాభా 43,91,418, ఇది మోల్దోవా జనాభాకు సమానం. అమెరికా రాష్ట్రం కెంటకీకి సమానం. జనాభా పరంగా జిల్లా, భారత జిల్లాల్లో 42 వ స్థనంలో ఉంది.. జిల్లా జనసాంద్రత T880 / చ.కి.మీ. 2001–2011 దశాబ్దంలో జనాభా వృద్ధి రేటు 26.08%. జిల్లాలో లింగనిష్పత్తి 932/1000, అక్షరాస్యత 66.35%.
2011 జనగణన ప్రకార&lt;, జిల్లా జనాభాలో 51,36% మంది హిందీ, 41,37%మంది మగాహి, 7.04% మంది ఉర్దూ తమ మొదటి భాషగా మాట్లాడుతున్నారు.
మూలాలు
వర్గం:బీహార్ జిల్లాలు వర్గం:మగధ డివిజను
బాయిలరు నీటిలో వుండాల్సిన కరిగి వున్నఘన పదార్థాల గరిష్ట పరిమాణం
బాయిలరు  అనేది అన్ని వైపుల మూసి వుండి అందులో నీరు లేదా మరేదైన ద్రవాన్ని వేడిచెయ్యు ఒక లోహ నిర్మాణం .బాయిలరు నుపయోగించి ప్రధానంగా నీటి ఆవిరిని ఉత్పత్తి చేస్తారు.నీటి ఆవిరిని ఆంగ్లంలో స్టీము (steam) అంటారు.యంత్రశాస్త్రానుసారంగా బాయిలరుకు నిర్వచనం :అన్ని వైపులా మూసి వేయబడి, ఉష్ణం ద్వారా నీటిని ఆవిరిగా మార్చు పరికరం లేదా యంత్ర నిర్మాణం. బాయిలరులను కేవలం స్టీము/ఆవిరి ఉత్పత్తి చేయుటకే కాకుండా నీటిని వేడి చెయ్యుటకు, కొన్ని రకాల మినరల్ నూనెలను అధిక ఉష్ణోగ్రతకు వేడి చెయ్యుటకు కూడా ఉపయోగిస్తారు.వేడి నీటిని తయారు చేయు బాయిలర్లను హాట్ వాటరు బాయిలరు అంటారు.అలాగే వంటనూనెల రిఫైనరి పరిశ్రమలలో ముడి నూనెను 240-270°C డిగ్రీల వరకు వేడి చెయ్యవలసి వుండును.సాధారణంగా నూనెలను100- 150°C వరకు వేడి చెయ్యుటకు స్టీమును ఉపయోగిస్తారు.కాని 240-270°C డిగ్రీల వరకు వేడి చెయ్యాలిఅంటే అధిక వత్తిడి కలిగిన (దాదాపు 18 kg/cm2వత్తిడి) స్టీము అవసరం.అనగా అంతటి ప్రెసరులో స్టీమును తయారు చెయ్యుటకు అధిక మొత్తంలో ఇంధనం ఖర్చు అవ్వుతుంది.ఎందుకనగా నీటి గుప్తోష్ణం చాలా ఎక్కువ.సాధా రణ వాతావరణ ఉష్ణోగ్రత వద్ద 35°C ల కిలో నీటిని 100°C వరకు పెంచుటకు 65 కిలో కేలరిల ఉష్ణశక్తి అవసరం కాగా,100°C వున్న నీటిని ఆవిరిగా మార్చుటకు 540 కిలో కేలరీల ఉష్ణ శక్తి కావాలి.కనుక ఇలా మినరల్/ఖనిజ నూనెలను అధికఉష్ణోగ్రత వరకు వేడిచేసి, ఆనూనెలతో హిట్ ఎక్చెంజరు (heat exchanger) ద్వారా ముడి నూనెను 240-270°C డిగ్రీల వరకు వేడి చేయుదురు. అలాంటి బాయిలరులను థెర్మోఫ్లూయిడ్ బాయిలరులు అంటారు
బాయిలరు నీటిలో కరిగి వుండు ఘన పదార్థాలు
నీరు అనగా ఆక్సిజన్, హైడ్రోజన్ పరమాణువుల సంయోగం వలన ఏర్పడును. నీటి రసాయన ఫార్ములా H2O. అనగా స్వచ్ఛ్గమైన నీటి అణువు రెండు పరమాణువుల హైడ్రోజన్, ఒక పరమాణువు ఆక్సిజన్ రసాయన సమ్మేళనం వలన ఏర్పడును.వర్షపు నీరు స్వచ్ఛమైన నీరు.వర్షపు నీటిని నేలమీద పడక ముందే ఒక గాజుకుప్పెలో సేకరించి, ఇగిర్చిన/బాష్పీకరించిన కుప్పె అడుగుభాగంలో ఏటువంటి అవషేశం-అవక్షేపం మిగలదు.అదే నదులు, కాలువలు బావుల నుండి సేకరించిన నీటిని ఇగిర్చిన కుప్పె అడుగుభాగాన తెల్లని లేదా బూడిద రంగు అవక్షేపం ఏర్పడి వుండటం గమనించ వచ్చును.నీటిలో కరిగిన ఘన పదార్థాల వలననే ఇలాంటి సుద్ద వంటి పదార్థం ఏర్పడినది.ఇలాంటి సుద్దవంటీ పదార్థాలు బాయిలరు ట్యూబులవెలుపల లేదా లోపల మందంగా పేరుకుపోయి, ఉష్ణవాహకనిరోధకాలుగా పనిచేసి, ఇంధన దహనం వలన ఏర్పడిన ఉష్ణాన్ని ట్యూబుల ద్వారా నీటికి చేరకుండా నీరోధించును.అందువలన బాయిలరుకుపంపు, స్టీము ఉత్పత్తికై వీలున్నంత తక్కువగా కరిగిన పదార్థాలనుకలిగిన నీటిని వాడాలి.
బాయిలరు యెక్కరకాన్ని బట్టి వివిధ బాయిలర్లలో నీటిలో వుండాల్సిన మొత్తంగా కరిగివున్న పదార్థాల పరిమాణం (Total Dissolved solids). కరిగి వున్న పదార్థాల పరిమాణాన్ని ppm లో లెక్కిస్తారు. ppm అనగా parts per million అని అర్థం అనగా ఒక లీటరు నీటిలో పదో లక్షల వంతుయని.